ബലാത്സംഗ കേസില് എല്.ജെ.പി എം.പി പ്രിന്സ് രാജിന് മുന്കൂര് ജാമ്യം ന്യൂഡല്ഹി: ബലാത്സംഗ കേസില് േലാക ജന്ശക്തി പാര്ട്ടി എം.പിയായ പ്രിന്സ് രാജിന് മുന്കൂര് ജാമ്യം. ബലാത്സംഗ കേസില് അറസ്റ്റില്നിന്ന് സംരക്ഷണം ആവശ്യപ്പെട്ട് കോടതിയെ സമീപിച്ചിരുന്നു പ്രിന്സ്. ഒരു ലക്ഷം രൂപയുടെ ബോണ്ടിലും ഉറപ്പില്മേലുമാണ് ജാമ്യം.ചിരാഗ് പാസ്വാന്റെ അടുത്ത ബന്ധുവാണ് പ്രിന്സ് രാജ്. എന്നാല് പാര്ട്ടി പിളര്ന്നതോടെ ചിരാഗിന്റെ എതിര് ചേരിയിലായിരുന്നു ബിഹാറിലെ സമസ്തിപൂരില്നിന്നുള്ള ലോക്സഭാംഗം കൂടിയായ പ്രിന്സ് രാജ്. അതേസമയം അേന്വഷണത്തില് പൊലീസുമായി സഹകരിക്കണമെന്ന് കോടതി ജാമ്യവ്യവസ്ഥയില് ആവശ്യപ്പെട്ടു. കേസിലെ ഇരയായ പെണ്കുട്ടിയും സുഹൃത്തും ചേര്ന്ന് തന്നില്നിന്ന് ഭീഷണിപ്പെടുത്തി പണം തട്ടാനാണ് ശ്രമിച്ചതെന്നും ഇതേ തുടര്ന്നാണ് പരാതി നല്കിയതെന്നും പ്രിന്സ് രാജിന്റെ ജാമ്യാപേക്ഷയില് പറയുന്നു. സെപ്റ്റംബര് ഒമ്ബതിനാണ് കോടതിയുടെ നിര്ദേശ പ്രകാരം പ്രിന്സിനെതിരെ പൊലീസ് എഫ്.ഐ.ആര് രജിസ്റ്റര് ചെയ്തത്. പരാതി നല്കിയതിന് ശേഷം പൊലീസ് കേസെടുക്കാന് തയാറായിരുന്നില്ല. പിന്നീട് കോടതിയെ സമീപിച്ചതോടെ പൊലീസ് എഫ്.ഐ.ആര് രജിസ്റ്റര് ചെയ്യാന് നിര്ബന്ധിതരാകുകയായിരുന്നു. എല്.ജെ.പി പ്രവര്ത്തകയായ യുവതിയെ രാജ് പ്രിന്സ് മയക്കുമരുന്ന് നല്കി ബലാത്സംഗത്തിന് വിധേയമാക്കിയെന്നാണ് പരാതി. കൂടാതെ ദൃശ്യങ്ങള് പകര്ത്തി ഭീഷണിപ്പെടുത്തി നിരവധി തവണ ബലാത്സംഗത്തിന് വിധേയമാക്കിയതായും യുവതിയുടെ പരാതിയില് പറയുന്നു.